CELEX: 32014R0696
Language: bg
Date: 2014-06-24 00:00:00
Title: Регламент (ЕС) № 696/2014 на Комисията от 24 юни 2014 година за изменение на Регламент (ЕО) № 1881/2006 по отношение на максимално допустимите количества ерукова киселина в растителните масла и мазнини и в храните, съдържащи растителни масла и мазнини  Текст от значение за ЕИП

25.6.2014   
            
            
               BG
            
            
               Официален вестник на Европейския съюз
            
            
               L 184/1
            
         РЕГЛАМЕНТ (ЕС) № 696/2014 НА КОМИСИЯТА
   от 24 юни 2014 година
   за изменение на Регламент (ЕО) № 1881/2006 по отношение на максимално допустимите количества ерукова киселина в растителните масла и мазнини и в храните, съдържащи растителни масла и мазнини
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 315/93 на Съвета от 8 февруари 1993 г. за установяване на общностни процедури относно замърсителите в храните (1), и по-специално член 2, параграф 3 от него,
   като има предвид, че:
   
               (1)
            
            
               С Регламент (ЕО) № 1881/2006 на Комисията (2) са определени максимално допустимите количества на замърсителите в храните.
            
         
               (2)
            
            
               С Директива 76/621/EEC на Съвета (3) е определено максимално допустимо количество за ерукова киселина в маслата и мазнините, предназначени за пряка консумация от човека, и в храни, съдържащи добавени масла и мазнини. Еруковата киселина е естествен растителен токсин, който е замърсител съгласно определението за замърсител от Регламент (ЕИО) № 315/93, тъй като наличието на ерукова киселина в храните е следствие на земеделското производство, по-специално на избора на сорт. С цел да бъде опростено законодателството е целесъобразно да се определят максимално допустими количества за ерукова киселина в Регламент (ЕО) № 1881/2006. Освен това е целесъобразно да се хармонизират разпоредбите за храните със съдържание на мазнини, по-малко или равно на 5 %. След това Директива 76/621/ЕИО следва да бъде отменена със самостоятелен законодателен акт.
            
         
               (3)
            
            
               Целесъобразността на наличието на максимално допустимо количество за ерукова киселина беше подчертана от Научния комитет по храните в неговото становище от 17 септември 1993 г. относно съществените изисквания при храните за кърмачета и преходните храни (4).
            
         
               (4)
            
            
               С Директива 2006/141/ЕО на Комисията (5) беше определено по-строго максимално допустимо количество за ерукова киселина в храните за кърмачета и в преходните храни — целесъобразно е това максимално допустимо количество да бъде посочено и в Регламент (ЕО) № 1881/2006.
            
         
               (5)
            
            
               Поради това Регламент (ЕО) № 1881/2006 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент (ЕО) № 1881/2006 се добавя следният раздел 8 „Естествено присъстващи растителни токсини“
   
      
         „Раздел 8: Естествено присъстващи растителни токсини
      
      
                  Храни (6)
                  
               
               
                  Максимално допустими количества (g/kg)
               
            
                  8.1
               
               
                  
                     Ерукова киселина
                  
               
               
                   
               
            
                  8.1.1
               
               
                  Растителни масла и мазнини
               
               
                  50 (6)
                  
               
            
                  8.1.2
               
               
                  Храни, съдържащи добавени растителни масла и мазнини, с изключение на храните, посочени в точка 8.1.3
               
               
                  50 (6)
                  
               
            
                  8.1.3
               
               
                  Храни за кърмачета и преходни храни (6)
                  
               
               
                  10 (6)
                  
               
            
   Член 2
   Влизане в сила и прилагане
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   Той се прилага от 1 юли 2014 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 37, 13.2.1993 г., стр. 1.
   
      (2)  Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
   
      (3)  Директива 76/621/ЕИО на Съвета от 20 юли 1976 г. за определяне на максимално равнище на ерукова киселина в масла и мазнини, предназначени за консумация от човека, и в хранителни продукти, съдържащи добавени масла или мазнини (ОВ L 202, 28.7.1976 г., стр. 35).
   
      (4)  http://ec.europa.eu/food/fs/sc/scf/reports/scf_reports_34.pdf
   
      (5)  Директива 2006/141/ЕО на Комисията от 22 декември 2006 г. относно храните за кърмачета и преходните храни и за изменение на Директива 1999/21/ЕО (ОВ L 401, 30.12.2006 г., стр. 1):
   
      (6)  Максимално допустимото количество се отнася до количеството ерукова киселина, изчислено в общото количество мастни киселини в мазнинния компонент на храната.“